Secţia de votare dintr-un sat din Botoşani, mutată în barul unui localnic.
Singura şcoală din satul Lunca, judeţul Botoşani, este în renovare. Autorităţile locale au trebuit să caute alt loc pentru a organiza alegerile. Au ajuns la barul unui localnic.
Locuitorii satului Lunca, comuna Vârfu Câmpului, din judeţul Botoşani, votează la alegerile parlamentare 2020 din barul unui localnic, relatează Monitorul de Botoşani.Situaţia este datorată faptului că singura şcoală de sat, acolo unde era în mod normal secţia de votare, a intrat în procesul de reabilitare. Astfel, autorităţile locale au trebuit să caute un alt loc pentru ca oamenii să voteze.S-a ajuns la un localnic, care deţine un magazin mixt şi un bar. Cum barul este închis din cauza pandemiei, aici au fost amenajate cele trei cabine de vot. Autoritatea Electorală Permanentă şi Prefectura au considerat sunt întrunite toate condiţiile necesare procesului de votare.În satul Lunca trăiesc 536 de cetăţeni, iar astăzi sunt aşteptaţi la barul din sat pentru a vota.